‘मुझे श्याम की दुल्हन बना दो’
आओ सखी मुझे ऐसा सजा दो, श्याम सुंदर की दुल्हन बना दो...जैसे ही यह गीत पंडाल में गूंजा महिलाएं झूम उठी और बधाइयां गूंज उठीं।
मौका था जवाहर नगर स्थित श्री मनसा माता मंदिर पर चल रही सात दिवसीय संगीतमय श्री भागवत कथा का। शनिवार को श्रीकृष्ण रुक्मिणी विवाह हुआ। कथा वाचक पं. मुकेश नागर ने कथा में श्रीकृष्ण-सुदामा के प्रेम और भक्ति एवं रुक्मिणी विवाह का प्रसंग सुनाया। साथ ही श्रद्घालुओं ने रुक्मिणी विवाह का सजीव चित्रण भी किया गया। बीच-बीच में भजनों की प्रस्तुति पर महिलाएं झूम उठी। मंदिर समिति की परिधि माथुर, आरती रणावत, मिनी ओसवाल, डिंपल शर्मा एवं प्रथम रणावत ने कथा में सजीव चित्रण कर अपना सहयोग दिया।
रुक्मिणी के गले में वरमाला डालते श्रीकृष्ण।
तभी हम भगवान के और भगवान हमारे होंगे
कथा में पं. नागर ने कहा मंदिर में भगवान की पूजा-आराधना और भोग हम निस्वार्थ नही स्वयं के भले की कामनाओं के लिए करते हैं। हमें भगवान की सेवा निस्वार्थ और पुण्य अर्जित करने के लिए करना चाहिए। भगवान को उनके वैकुंठधाम में जो सेवा होती है उससे बढ़कर सेवा हमें मंदिर में भगवान की करनी होगी तभी हम भगवान के और भगवान हमारे होंगे।
कथा का विश्राम आज - कथा का विश्राम रविवार को होगा। दोपहर 3 बजे मंदिर परिसर से एक चल समारोह निकलेगा।
hin_Deva hin_Deva hin_Deva hin_Deva hin_Deva hin_Deva hin_Deva